
תחשיב נזק מטעמו של התובע
1. נתונים:
1. התובע יליד 14.5.1993– נפגע בתאונת דרכים בתאריך 2.2.21 בהיותו כבן 27 והינו כבן 31 כיום.
2. נכויות:
2. בתחום האורתופדי – פרופ' אלי שטיינברג – 
נכות צמיתה משוקללת בשיעור 5.91% בגין הגבלה קלה בחלק מתנועות עמוד השדרה הצווארי ובגין הגבלה קלה בחלק מתנועות עמוד השדרה המותני.
רצ"ב חוות הדעת, מסומנת "כנספח "1.
3. הבסיס לתחשיב:
3. התובע איש שירותי הבטחון, משמש בתפקיד בטחוני מבצעי, עבודה הכרוכה מעצם טיבה וטבעה בכשירות פיזית, ניידות והיכולת להגיב בצורה מדוייקת ומהירה.
4. מחמת התאונה ותוצאותיה נפגעה כשירותו של התובע והוא נותר עם כאבים והגבלה בתנועות עמוד השדרה (הצווארי והמותני). אין ולא יכולה להיות מחלוקת כי לפגימות שכאלה יש השפעה על עיסוקו מעצם טיבו טבעו.
5. גם תפקודיו היומיומיים כפי שיפורטו להלן, לדוגמא, הוצאות ניידות -  עד למועד התאונה התנייד התובע, בין היתר, באמצעות כלי רכב דו גלגלי, דבר אשר השתנה מחמת התאונה ותוצאותיה, ניידותו נפגעה ונגרמו לו הוצאות נסיעה ואחזקת רכב.
6.  מגבלותיו מחמת התאונה ותוצאותיה מגבילות אותו בביצוע תפקידים ופעילויות שלא ניתן להרחיב אודותיהן, ויש להסיק כי אדם מבצעי המשרת בתפקיד בטחוני רגיש נדרש לרמת כשירות מסויימת וכי כל פגיעה בשלמות גופו וביכולותיו הינה בעלת השפעה שיש בה כדי לפגוע בהתפתחותו בארגון ולצידה תוספות דרגה, תוספות והטבות נלוות נוספות.
7. שכרו ברוטו במומו הסתכם בשנת 2023 בסך של 202,092 ₪. מס ההכנסה אותו שילם בשנת 2023 הסתכם ב 22,552 ₪ - שכרו הממוצע לחודש נטו במומו הינו 14,962 ₪.
רצ"ב תלוש שכר לחודש דצמבר 2023 ותלושי שכר חלקיים לשנת 2023/24 מסומנים "כנספח 2".
8. בהתחשב בגילו ובוותק שצבר מצליח התובע, נכון למועד זה, להמשיך בעיסוקו, וזאת, תוך התחשבות מצד מעסיקיו והמרת פעילויות שטח בעבודות מטה, אולם, מי יתקע לכפינו שתנאים שכך יהיה גם בעתיד.
9. לצרכי פשרה בלבד יחושבו הפסדי השתכרותו על בסיס שכרו במומו במכפלת נכותו תפקודית בשיעור של10% (ולא למעלה מכך – לצרכי פשרה בלבד).
10. התובע מבקש לשמור על זכותו לצרף חוות דעת מומחה להוכחת הפסדיו כתוצאה מאי שימוש בכלי רכב דו גלגלי והצורך בשימוש בכלי רכב בעל ארבעה גלגלים.
התחשיב
1. הפסדי השתכרות 

הפסדים בעבר
על בסיס גלובאלי בהתחשב בכך שהיה יכול ליטול חלק בפעילויות מבצעיות ולקבל תוספות סיכון, ש"נ וכיוב' – 







40,000 ₪ 

הפסדי השתכרות בעתיד (עד גיל 67 )-
14,692 ₪ X 10% X 263.9785 (מקדם היוון ל-36 שנים) -   


387,837 ₪                                 

הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 – 






48,673 ₪ 
2. הוצאות רפואיות ונסיעות לטיפולים רפואיים לעבר ולעתיד-  
בעקבות  התאונה  נשא התובע בתשלומים והוצאות בגין נסיעות לטיפולים הוצאות בגין נסיעות לטיפולי פיזיותרפיה, טיפולי רפואה משלימה, רכישת טיפול תרופתי ומשחות  לשיכוך כאבים אשר אינם מכוסים ע"י חוק ביטוח בריאות ממלכתי בעבר ובעתיד (גלובאלי)
-


20,000 ₪ 
3. עזרת הזולת –
לאחר התאונה ומחמת תוצאותיה בשים לב למגבלותיו מתקשה התובע בניהול משק ביתו וביצוע מטלות הבית ונאלץ להסתייע בבני משפחה וחברים. 
מחמת התאונה ותוצאותיה נזקק התובע לעזרת הזולת וניהול משק ביתו ויזקק לכך גם בעתיד.

בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח' נ' אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו“.

  בעבר ובעתיד (גלובלי)-                                                              

          
30,000 ₪ 

4. הוצאות ניידות 
(כאמור בסעיפים 5,10 לעיל) - 





37,500 ₪ 
5. כאב וסבל- על בסיס נכותו הרפואית -     


     

12,858 ₪ 
                                                                                                             
      סה"כ:  

576,868 ₪   



___________________
אריאל פרייברג, עו"ד
                 ב"כ התובע
